**Apus în vară**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apus în vară

...

Gata, ziua-i la apus,

Cad pe deal focuri de sus,

Coboară seara pe pământ,

Nouri goi și roșietici,

Parcă-s cavaleri bezmetici

Luați de vânt!

...

A fost o zi caniculară

Și-n rostul zilelor de vară,

A dat de sus ploaie cu spume,

Însă, n-a durat prea mult,

Cât cerul s-a golit tăcut

Peste lume!

...

Orizontul a luat foc,

Soarele-i un ghemotoc

Care-ncepe să dispară,

Lumina-i tot mai puțină,

Astăzi a fost o zi senină,

Caniculară!

...

Privesc afară pe fererastră,

Bolta încă e albastră,

Vreau să văd când apar stele,

Cum se aprinde câte una

Și-apoi să mă vadă luna

Prin jaluzele!